# Fundació Ibn Battuta

La Fundació Ibn Battuta és una entitat sense ànim de lucre, amb seu al barri del Raval de Barcelona, destinada a la divulgació cultural i social entre dels Països Àrabs i Europa, que busca donar suport social, cultural, educatiu i laboral a les persones procedents de la diversitat, amb la finalitat de què siguin plenament ciutadans europeus, evitant la discriminació i el racisme per tal que se sentin ciutadans de ple dret.
El diputat al Parlament de Catalunya entre el 2003 i el 2010, Mohammed Chaib Akhdim, és el president i fundador de la Fundació Ibn Battuta. Des de la seva creació, el 1997, l'associació, es dedica a l'acollida i la integració d'immigrants musulmans (especialment marroquins, però també d'altres procedències) a Catalunya. L'octubre de 2013 es va inscriure com a associació al Registre de Fundacions. Un dels seus portaveus més destacats ha estat Míriam Hatibi.
La Fundació Ibn Battuta ha estat especialment activa arran de l'atemptat del 17 d'agost a les Rambles de Barcelona, fent sentir la seva veu i mostrant la seva condemna radical a l'atac que ha patit Barcelonaː “Ells no són musulmans, simplement són terroristes a sou amb una ideologia perversa que res té a veure amb l'Islam ni amb les persones que professen aquesta religió”

## Objectius

Entre els objectius de la Fundació es troben els següentsː
* Donar suport social, cultural, educatiu i laboral a les persones procedents de la immigració, amb especial referència a les d'origen marroquí.
* Promocionar als joves i dones procedents de la diversitat, sobretot en l'àmbit cultural, educatiu, esportiu i laboral, evitant la discriminació i el racisme de manera que se sentin ciutadans de ple dret.
* Facilitar la comprensió i la cultura mitjançant el coneixement mutu, el respecte, la interacció, la participació i la convivència.
* Fomentar la relació i veïnatge amb el Marroc i els països àrabs mitjançant projectes de cooperació en formació i inserció laboral o altres. També mitjançant activitats i viatges culturals i educatius que realcin la figura del viatger Ibn Battuta.

## Referències

* 1 2 «La Fundación Ibn Battuta inaugura su nueva sede y espacio cultural». La Vanguardia, 03-02-2015 [Consulta: 26 agost 2017].
* ↑ «Un diputado musulmán del PSC en Cataluña dice que "no es normal" que haya inmigrantes sin derecho a voto». Europa Press, 30-08-2007 [Consulta: 26 agost 2017].
* 1 2 3 «Orden SSI/1973/2013, de 11 de octubre, por la que se clasifica la Fundación IBN Battuta y se inscribe en el Registro de Fundaciones». BOE, Núm. 256, 25-10-2013, pàg. 86915-86916 [Consulta: 26 agost 2017].
* ↑ Taulés, Silvia «Un día con el candidato musulmán del PSC que hace campaña, cumple el Ramadán y no pierde la fe». El Español, 19-06-2016 [Consulta: 26 agost 2017].
* ↑ Alzamora, Sebastià «La mani d'Ibn Battuta». Diari Ara, 20-08-2017 [Consulta: 26 agost 2017].
* ↑ Aznar, Laura «Míriam Hatibi: “Pels mitjans, seré la dona del vel que parla de terrorisme. Res més”». Crític. Periodisme d'Investigació, 22-08-2017 [Consulta: 26 agost 2017].
* ↑ «Atemptat.- La Fundació Ibn Battuta: “Aquest atemptat res té a veure amb la religió musulmana”». VilaWeb, 18-08-2017 [Consulta: 26 agost 2017].

## Enllaços externs

* Fundació Ibn Battuta